Stĺp

Stĺp je zvislý/vertikálny (prípadne naklonený) nosný alebo nenosný prvok výškou prevyšujúci rozmery prierezu t. z. prevláda dĺžkový rozmer. Jeho pôdorys je centrický s obdĺžnikovým alebo zloženým prierezom.S. Šaling, C. Laco: Stavebnícky náučný slovník. 4, Konštrukcie. 1. časť, Teória konštrukcií, Slovenské vydavateľstvo technickej literatúry, Bratislava, 1968 Podľa konštrukcie sa delia stĺpy na priehradové, stĺpy s plným alebo dutým prierezom.

Stĺp čiastočne zapustený do muriva je polostĺp, pri štvorcovom priereze prvku je ekvivalentom polostĺpu pilaster, prípadne polopilier.

 Architektúra 
 Klasická radová architektúra 
Stĺp je základný prvok klasickej radovej architektúry. Tá sa preto nazýva aj „systém sĺpových radov“. Klasický stĺp máva hlavicu a pätku (s výnimkou dórskeho stĺpu). Časť medzi pätkou a hlavicou, tvoriaca väčšinou objemovo najväčšiu zložku sa nazýva driek. Stĺp býva vybavený entasiou (zakrivením), môže mať kanelúry (žliabkovanie).

 Gotická architektúra 
V gotickej architektúre nie je vymedzenie termínu stĺp a pilier tak striktné. Slovom pilier je tu nazývaný i nosný prvok tvorený zväzkom prútov (prípor) s veľmi zložitým celkovým prierezom. Termínom stĺp sa tiež často nazýva nosný prvok, ktorý nie je opatrený hlavicou, ale len množstvom samostatných konzolí, z ktorých vybiehajú rebrá, prípadne priamo bezprostredne vybiehajúcich rebier.

 Moderná architektúra 
V modernej architektúre je vymedzenie termínu stĺp a pilier hlavne v ich mohutnosti. Zatiaľ čo pilier je širší, stĺp je štíhlejší prvok.

 Využitie 
Stĺpy majú v modernej dobe bohaté industriálne využitie. Používajú sa napríklad ako: 
 stĺpy nadzemného vedenia
 telegrafický stĺp (stĺp telefónneho vedenia)
 stĺp elektrického vedenia
 stĺp trakčného vedenia
 stĺp verejného osvetlenia a pod. 
 mostný pilier alebo stĺp
 stĺpiky informačných zariadení
 stĺpik dopravnej značky
 stĺpik návestidla nebo semaforu
 zastávkový stĺpik
 stĺpik rozcestníku
 značkársky kolík pre turistické značenie
 stĺp pre amplión
 stĺp vo funkcii vysielacej alebo prijímacej veže

 Referencie 

 Iné projekty 

 Zdroj 

Kategória:Architektonické prvky
Kategória:Zvislé nosné konštrukcie
Kategória:Stĺpy

Kategória:Architektúra v starovekom Grécku
Kategória:Architektúra v starovekom Ríme
Kategória:Renesančná architektúra
Kategória:Románska architektúra
Kategória:Baroková architektúra
Kategória:Klasicistická architektúra